Չարլզ Դանա Գիբսոն

Չարլզ Դանա Գիբսոն (սեպտեմբերի 14, 1867(1867-09-14)[…], Ռոքսբերի, Բոստոն, ԱՄՆ - դեկտեմբերի 23, 1944(1944-12-23)[…], Նյու Յորք շրջան, Նյու Յորք, Նյու Յորք, ԱՄՆ), ամերիկացի պատկերազարդող։ Նա առավել հայտնի էր «Գիբսոնի աղջկա» պատկերն ստեղծելու համար, որը ներկայացում էր ամերիկացի գեղեցիկ և անկախ կանանց 20-րդ դարասկզբին։
Նրա կինը՝ Իռեն Լենգհորնը և իր չորս քույրերը նկարչի ոգեշնչման աղբյուրներն էին։ Նա ավելի քան 30 տարվա ընթացքում իր պատկերազարդումները հրատարակել է Life  թերթում և ուրիշ գլխավոր ազգային հրատարակություններում, 1918 թվականին դարձել է խմբագիր և հետագայում՝ ընդհանուր հետաքրքրություն ներկայացնող ամսագրի սեփականատեր։


== Վաղ կյանք ==
Գիբսոնը ծնվել է 1867 թվականի սեպտեմբերի 14-ին, Մասաչուսեթս նահանգի Ռոքսբերի քաղաքում։ Նա Ժոզեֆին Էլիզաբեթի (օրիորդական ազգանունը՝ Լովետ) և Չարլզ ԴեՎոլֆ Գիբսոնի որդին էր։ Նա ուներ հինգ քույր և եղբայր և սերում էր ԱՄՆ սենատորներ Ջեյմս Դեվոլֆից և Ուիլյամ Բրեդֆորդից։
Լինելով արվեստի նկատմամբ վաղ հետաքրքրություն ցուցաբերած տաղանդավոր երիտասարդ՝ Գիբսոնի  ծնողները նրան ներատել են Նյու Յորքի ուսանող նկարիչների լիգայում, որտեղ նա սովորել է երկու տարի։


== Կարիերա ==

Գիբսոնը 1886 թվականին իր առաջին աշխատանքը վաճառել է Ջոն Էյմս Միթչելի և Էնդրյու Միլլերի կողմից հիմնադրված Life ամսագրին։ Աշխատանքն ընդգրկում էր գլխավոր հետաքրքրություն ներկայացնող հոդվածներ, հումոր, պատկերազարդումներ և ուրվագծեր։ Ավելի քան 30 տարի նրա գործերը հայտնի ժողովրդական ամսագրում հրապարակվել են ամեն շաբաթ։ Նա արագորեն հեղինակություն է ստեղծել, իր նկարները հայտնվել են Նյու Յորքի գլխավոր հրատարկություններում, ներառյալ՝ Harper's Weekly, Scribners  և Collier's թերթերը։  Նրա պատկերազարդած գրքերից են 1898 թվականին հրատարակված Էնթոնի Հոուպի «Զենդա ամրոցի բանտարկյլը» և այլք։ «Գիբսոնի աղջկա» պատկերի ստեղծումը նկրչին համազգային ճանաչում ու հարստություն է բերել։

Նրա կինը և նրբագեղ Լենգհորն քույրերը ոգեշնչել են նրան հանրահայտ Գիբսոնի աղջիկներին ստեղծելիս, որոնք 20-րդ դարասկզբին սրբապատկերանման նկարներ են  դարձել։ Նրանց ակտիվ և հնարամիտ հոր՝ Չիսվել Լենգհորնի հարստությունը կտրուկ կրճատվել էր Քաղաքացիական պատերազմի արդյունքում, բայց 19-րդ դարի վերջին նա վերականգնել է իր հարստությունը ծխախոտի աճուրդներով և երկաթուղային արդյունաբերության մեջ։
1918 թվականին Ջոն Էյմս Միթչելի մահից հետո Գիբսոնը դարձել է Life թերթի խմբագիրը, իսկ ավելի ուշ՝ ամսագրի սեփականատերը։ Քանի որ Գիբսոնի աղջկա հանրահայտությունը Առաջին համաշխարհային պատերազմից հետո թուլացել էր, Գիբսոնը իր հաճույքի համար սկսեց նկարել յուղաներկերով։ 1918 թվականին նա ընտրվել է Դիզայնի ազգային ակադեմիայի ասոցացիայի անդամ և 1932 թվականին դարձել է ակադեմիկոս։
Նա թոշակի է անցել 1936 թվականին, նույն տարում Scribner's-ը հրատարակեց իր կենսագրությունը՝ Portrait of an Era as Drawn by C. D. Gibson, որի հեղինակը Ֆեյրֆաքս Դոունեյն է։  1944 թվականին իր մահվան պահին նա համարվում էր «իր ժամանակի ամենահայտնի թանաքով նկարող նկարիչը, ինչպես նաև նկարիչ, որի հետագա աշխատանքները քննադատները ծափերով են ընդունել»։


== Անձնական կյանք ==

1895 թվականի նոյեմբերի 7-ին Գիբսոնն ամուսնացել է երկաթուղու արդյունաբերող Չիսվել Լենգհորնի դուստր Իռեն Լենգհորնի հետ՝ (1873–1956)։ Իռենը ծնվել է Վիրջինիայի Դանվիլլ քաղաքում և հինգ քույրերից մեկն էր, բոլորն էլ հայտնի էին իրենց գեղեցկությամբ, այդ թվում՝ Նենսի Աստորը, որը եղել է Միացյալ Թագավորության համայնքների պալատի առաջին կին պատգամավորը։ Իռենը և Չարլզն ունեցել են երկու երեխա․

Իռեն Լենգհորն Գիբսոն (1897–1973), ով ամուսնացել է Ջորջ Բրաուն Փոստ III-ի հետ (1890–1952)՝ ճարտարապետ Ջորջ Բ. Փոստի թոռնիկի հետ, 1916 թվականին։ Նրանք ամուսնալուծվել են և 1926 թվականին, որից հետո նա ամուսնացել է անշարժ գույքի գործակալ Ջոն Ջոսիա Էմերիի (1898–1976) հետ։
Լենգհորն Գիբսոն (1899–1982), ով 1922 թվականին ամուսնացել է Մարիոն Թեյլորի (1902–1960) հետ։ Հետագայում 1936 թվականին նա ամուսնացել է Պարթենիա Բարկ Ռոսսի (1911–1998) հետ։Իր կարիերայի մի որոշակի ժամանակահատված Գիբսոնն ապրում էր Նյու Յորքի Նյու Ռոշելլ քաղաքում, որն այդ  ժամանակաշրջանի դերասանների, գրողների և նկարիչների բնակավայրն էր։ Համայնքն առավել հայտնի էր  ամերիկյան նշանավոր պատկերազարդողների աննախադեպ թվով։ Գիբսոնը նաև ուներ մի կղզի Մեն նահանգի Այլսբորոյում, նա և կինը տարիների ընթացքում ավելի շատ ժամանակ են անցկացրել այստեղ։
Գիբսոնը մահացել է 1944 թվականին 77 տարեկան հասակում՝ սրտամկանի բորբոքումից, Նյու Յորքում գտնվող իր տանը։ Նյու Յորքի տանը մասնավոր հուղարկավորության արարողությունից հետո նա հուղարկավորվել է Մասաչուսեթս նահանգի Քեմբրիջ քաղաքի Mount Auburn գերեզմանատանը։ Նրա այրին մահացել է 1956 թվականի ապրիլին, Վիրջինիայի Գրինվուդ քաղաքում գտնվող իր տանը՝ 83 տարեկան հասակում։


=== Ժառանգություն ===
Նկարչի էսքիզները լայնորոն վաճառվել են։ Մահից հետո Գիբսոն կոկտեյլը կոչվել է նրա անունով, քանի որ ասվում է, որ նա սիրում էր պատվիրել ջին մարտինի, զարդարված թթու դրած սոխով, որը փոխարինում էր ավանդական ձիթապտղին կամ ցիտրուսակեղևին։


== Գործեր ==

		
		
		
		
		
		
		
		
		
		


== Տես նաև ==
Լոնգֆիլդ (Չարլզ Դանա Գիբսոնի տուն)


== Ծանոթագրություններ ==


== Աղբյուրներ ==
Bulloch J. M. (1896)։ Charles Dana Gibson։ The Studio VIII: 75–81։ Վերցված է 2009-07-27 
Davis Charles Belmont (January 1899)։ Mr. Charles Dana Gibson and His Art։ The Critic։ XXXIV (859): 48–55։ Վերցված է 2009-07-27 
Gelman Woody, ed. (1969)։ The Best of Charles Dana Gibson։ New York: Bounty Books։ OCLC 71597 
Gibson Charles Dana (1969)։  Edmund Vincent Gillon, Jr., ed.։ The Gibson Girl and Her America: The Best Drawings of Charles Dana Gibson։ New York: Dover Publications։ OCLC 1112853195 
—— (1905)։ Sketches in Egypt։ New York: Doubleday & McClure Co։ OCLC 3537342։ Վերցված է 2009-07-27 
Marden Orison Swett (1905)։ «Chapter XXXIII: Being Himself in Style and Subjects, the Secret of an Artist's Wonderful Popularity: Charles Dana Gibson, Originator of the 'Gibson Girl'»։ Little Visits with Great Americans։ New York: The Success Company։ էջեր 342–352։ OCLC 5292021։ Վերցված է օգոստոսի 28, 2019 


== Արտաքին հղումներ ==
Chisholm Hugh, ed. (1911)։ «Gibson, Charles Dana»։ Encyclopædia Britannica (11th ed.)։ Cambridge University Press 
Charles Dana Gibsonի գործերը Գուտենբերգ նախագծում